CELEX: 32001D0826
Language: mt
Date: 2001-11-23 00:00:00
Title: Id-Deċiżjoni tal-Kummissjoni tat-23 ta' Novembru 2001 li temenda id-Deċiżjoni 97/365/KE dwar it-tħejjija ta' listi proviżorji ta' stabbilimenti ta' pajjiżi terzi li minnhom l-Istati Membri jawtorizzaw l-importazzjoni ta' prodotti tal-laħam (notifikata bid-dokument nru C(2001) 3701)Test b'relevanza għaż-ŻEE

Avviż Legali Importanti

|

32001D0826

Official Journal L 308 , 27/11/2001 P. 0037 - 0038

		Id-Deċiżjoni tal-Kummissjonitat-23 ta' Novembru 2001li temenda id-Deċiżjoni 97/365/KE dwar it-tħejjija ta' listi proviżorji ta' stabbilimenti ta' pajjiżi terzi li minnhom l-Istati Membri jawtorizzaw l-importazzjoni ta' prodotti tal-laħam(notifikata bid-dokument nru C(2001) 3701)(Test b'relevanza għaż-ŻEE)(2001/826/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Deċiżjoni tal-Kunsill 95/408/KEE tat-22 ta' Ġunju 1995 dwar il-kundizzjonijiet għat-tfassil, għal perjodu temporanju, ta' listi proviżorji ta' stabbilimenti ta' pajjiżi terzi li minnhom l-Istati Membri huma awtorizzati li jimpurtaw ċerti prodotti li joriġinaw mill-annimali, prodotti mis-sajd jew molluski bivalvi ħajjin [1], kif emendat l-aħħar bid-Deċiżjoni 2001/4/KE [2], u b'mod partikolari l-Artikolu 2(1) tagħha,Billi:(1) Id-Deċiżjoni tal-Kummissjoni 97/222/KE [3], tfassal lista ta' pajjiżi terzi li minnhom l-Istati Membri jawtorizzaw l-importazzjoni ta' prodotti tal-laħam.(2) Għall-pajjiżi f'dik il-lista l-ħtiġijiet ta' ċertifikazzjoni ta' saħħa tal-annimal u dik veterinarja għall-importazzjoni ta' prodotti tal-laħam ġew stipulati fid-Deċiżjoni tal-Kummissjoni 97/221/KE [4].(3) Listi proviżorji ta' stabbilimenti ta' pajjiżi terzi li minnhom l-Istati Membri jawtorizzaw importazzjoni ta' prodotti ippreparati mil-laħam ta' annimali ta' l-ifrat, ħnieżer, equidae u nagħaġ u mogħoż ġew stipulati bid-Deċiżjoni tal-Kummissjoni 97/365/KE [5].(4) Il-Kummissjoni wettqet missjoni ta' spezzjoni fil-Litwanja ta' stabbilimenti li jipproduċu l-laħam u rrakkomandat l-approvazzjoni ta' ċerti stabbilimenti li minnhom l-Istati Membri jistgħu jawtorizzaw importazzjoni ta' prodotti tal-laħam fil-Komunità, basta li kienu waslu ċerti garanziji mill-awtorità kompetenti tal-Litwanja.(5) Il-Kummissjoni rċeviet mill-Litwanja lista ta' stabbilimenti li jipproduċu l-laħam, b'garanziji li jilħqu bis-sħiħ il-ħtiġijiet xierqa tas-saħħa tal-Komunità u jekk stabbiliment ma jikkonformax ma' dan, l-attivitajiet tiegħu ta' esportazzjoni lejn il-Komunità Ewropea jiġu sospiżi.(6) Lista proviżorja ta' stabbilimenti li jipproduċu prodotti tal-laħam tista' tiġi stipulata rigward il-Litwanja.(7) Il-miżuri pprovduti f'din id-Deċiżjoni huma bi qbil ma' l-opinjoni tal-Kumitat Veterinarju Permanenti,ADOTTAT DIN ID-DEĊIŻJONI:L-Artikolu 1It-test ta' l-Anness ma' din id-Deċiżjoni huwa miżjud ma' l-Anness tad-Deċiżjoni tal-Kummissjoni Nru 97/365/KE.L-Artikolu 2Din id-Deċiżjoni hija indirizzata lill-Istati Membri.Magħmula fi Brussel, fit-23 ta' Novembru 2001.Għall-KummissjoniDavid ByrneMembru tal-Kummissjoni[1] ĠU L 243, tal-11.10.1995, p. 17.[2] ĠU L 2, tal-5.1.2001, p. 21.[3] ĠU L 89, ta' l-4.4.1997, p. 39.[4] ĠU L 89, ta' l-4.4.1997, p. 32.[5] ĠU L 154, tat-12.6.1997, p. 41.--------------------------------------------------L-ANNESSIL-LITWANJA1 | 2 | 3 | 4 | 5 |55-03 | 1.1. JSC "SKINJA" | Vezaiciai/Klaipeda | | 6 |88-24 | JSC "VILKE" | Silgaliai/Taurage | | 6 |61-01 | JSC "MAZEIKIU MESINE" | Mazeikiai/Telsiai | | 6 |--------------------------------------------------